《赠周大克九》
明代·黄毓祺

萧条秋色阑，淅沥秋风寒。壮士慷以慨，独坐空长叹。

有尘向谁掷，有琴向谁弹。出门逢周郎，立谈倾肺肝。

沽酒与之饮，因歌行路难。饱鴳笑饥鵩，荣艾嘲枯兰。

嗟我不得志，人谁青眼看。长躯付貂裘，壮发老鹖冠。

君也风云质，胡为亦泥蟠。去去复去去，舌在好加餐。

作者简介：黄毓祺（1579－1649），明末抗清义士。字介之，号大愚，南直隶常州府江阴县(今属江苏省)人。天启间贡生。明亡，参加江阴抗清守城战斗，后潜往城外，谋求援兵。城破，伏处乡间，伺机再起。次年在浙江舟山起师抗清失败，逃至泰州一寺庙被捕入狱，因不肯屈服，死于南京狱中。